**Ministerstvo školstva, výskumu, vývoja a mládeže Slovenskej republiky**

**(ďalej len „ministerstvo“) v súlade s ustanovením § 51a ods. 1 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov**

**schvaľuje**

**Kritériá hodnotenia študijných programov k vydaniu stanoviska MŠVVaM SR k uplatniteľnosti absolventov ako pedagogických zamestnancov a odborných zamestnancov škôl a školských zariadení (ďalej len „kritériá“):**

1. **Kritériá nadväzujú na ustanovenia** 
   1. **§ 53a ods. 1 až 3 zákona č. zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov,**
   2. **§ 9 až 27, § 41 ods. 2 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.**
2. **Kritériá nadväzujú na** 
   1. **opis študijného odboru 38 Učiteľstvo a pedagogické vedy (vyhláška Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov v znení vyhlášky Ministerstva školstva, vedy, výskumu a športu Slovenskej republiky č. 26/2023 Z. z., ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 244/2019 Z. z. o sústave študijných odborov Slovenskej republiky).**
3. **Kritériá sa zameriavajú len na posúdenie uplatniteľnosti absolventov príslušných študijných programov v kategórii**
   1. **Učiteľ a podkategóriách učiteľ materskej školy, učiteľ prvého stupňa základnej školy, učiteľ druhého stupňa základnej školy, učiteľ strednej školy alebo učiteľ základnej umeleckej školy,,**
   2. **Majster odbornej výchovy,**
   3. **Vychovávateľ,**
   4. **Pedagogický asistent**
   5. **Školský špeciálny pedagóg,**
   6. **Špeciálny pedagóg a terénny špeciálny pedagóg alebo**
   7. **Sociálny pedagóg.**
4. **Kritériá sa nezameriavajú na iné aspekty hodnotenia kvality študijného programu vyplývajúce z iných predpisov alebo z iných ustanovení citovaných predpisov.**
5. **Kritériá sú vypracované ako evalvačný dotazník, ktorý** 
   1. **použije vysoká škola v procese prípravy nového študijného programu alebo úpravy študijného programu**
   2. **vyplnený odošle vysoká škola ako prílohu k žiadosti o vydanie stanoviska k uplatniteľnosti absolventov študijného programu ako pedagogických zamestnancov alebo odborných zamestnancov;**
   3. **použije ministerstvo pri posúdení uplatniteľnosti absolventov študijného programu ako pedagogických zamestnancov alebo odborných zamestnancov.**

|  |  |  |  |
| --- | --- | --- | --- |
|  | **Spoločné otázky k študijným programom** | **Hodnotenie A/N** | **Zabezpečené v semestri/predmetoch\*** |
| 1 | Bol študijný program schválený vnútornými orgánmi vysokej školy? |  | Nevypĺňa sa |
| 2 | Poskytne študijný program absolventom profesijné kompetencie začínajúceho pedagogického zamestnanca alebo začínajúceho odborného zamestnanca v oblasti Dieťa/žiak? |  |  |
| 3 | Poskytne študijný program absolventom profesijné kompetencie začínajúceho pedagogického zamestnanca alebo začínajúceho odborného zamestnanca v oblasti Výchovno-vzdelávací proces alebo Proces odbornej činnosti? |  |  |
| 4 | Poskytne študijný program absolventom profesijné kompetencie začínajúceho pedagogického zamestnanca alebo začínajúceho odborného zamestnanca v oblasti Profesijný rozvoj? |  |  |
|  | **Osobitné otázky k bakalárskym študijným programom (vyplní sa aj v prípade spojeného študijného programu)** | **Hodnotenie A/N** | **Zabezpečené v semestri/predmetoch** |
| 5 | Ide o profesijne orientovaný študijný program? |  |  |
| 6 | Bude študijný program využívať aktuálne štátne vzdelávacie a výchovné programy? |  |  |
| 7 | Poskytne študijný program absolventom poznanie potrebné pre orientáciu v základných princípoch tvorby školského vzdelávacieho programu a jeho uplatnenia pri výchove a vzdelávaní špecifických cieľových skupín alebo jednotlivcov? |  |  |
| 8 | Poskytne študijný program absolventom základné zručnosti a prehľad v oblasti pedagogickej alebo špeciálnopedagogickej diagnostiky a jej využitia pri plánovaní výchovy, vzdelávania? |  |  |
| 9 | Poskytne študijný program absolventom poznanie potrebné pre orientáciu v predpisoch, koncepčných a strategických dokumentoch, vzťahujúcich sa na činnosť školy, školského zariadenia? |  |  |
|  | **Osobitné otázky k magisterským študijným programom (vyplní sa aj v prípade spojeného študijného programu)** | **Hodnotenie A/N** | **Zabezpečené v semestri/predmetoch\*** |
| 10 | Poskytne študijný program absolventom teoretické poznanie rámcované súčasným pedagogickým myslením a perspektívnymi potrebami výchovnej, vzdelávacej a spoločenskej praxe, ako sú vyjadrované v medzinárodnom i národnom prostredí? |  |  |
| 11 | Poskytne študijný program absolventom poznanie potrebné pre orientáciu v edukačných materiáloch a pre schopnosť vytvárať vlastné edukačné materiály? |  |  |
| 12 | Poskytne študijný program absolventom kompetencie potrebné pre podporu rozvoja občianskej angažovanosti žiakov, ich bezpečnosti a zodpovednosti, ako aj vedenia žiakov k zodpovednému prístupu k životnému prostrediu a k zdraviu ľudí? |  |  |
| 13 | Zaručuje obsah magisterského učiteľského študijného programu v aprobácii pre základné a stredné školy aj získanie vedomostí, zručností a kompetencií vymedzených bakalárskym stupňom vzdelávania v študijnom odbore aj študentom, ktorí takýto bakalársky študijný program neabsolvovali? |  |  |
|  | **Spoločné otázky k aprobácii učiteľských študijných programov** | **Hodnotenie A/N** | **Zabezpečené v semestri/predmetoch** |
| 14 | Poskytne študijný program absolventom poznanie potrebné pre získanie spôsobilosti vyučovať príslušné vzdelávacie oblasti, príslušné vyučovacie predmety pre vymedzené stupne vzdelávania podľa štátnych vzdelávacích programov pre predprimárne vzdelávanie a základné vzdelávanie, príslušné všeobecne vzdelávacie predmety alebo odborné vyučovacie predmety podľa štátneho vzdelávacieho programu pre vzdelávanie v stredných školách v súlade s názvom študijného programu? |  |  |
| 15 | Ak ide o aprobáciu so zameraním na primárne vzdelávanie, zabezpečuje študijný program získanie spôsobilosti na vyučovanie všetkých vzdelávacích oblastí pre primárne vzdelávanie? |  |  |
| 16 | Rozvíja študijný program spôsobilosti študenta v oblasti projektovania výučby a tvorby výchovných a vzdelávacích programov? |  |  |
| 17 | Rozvíja študijný program spôsobilosti študenta v oblasti sociálnej a pedagogickej inklúzie? |  |  |
| 18 | Rozvíja študijný program spôsobilosti študenta v oblasti rozvoja kultúrnej a jazykovej gramotnosti? |  |  |
| 19 | Rozvíja študijný program spôsobilosti študenta v oblasti digitálnych zručností? |  |  |
| 20 | Je súčasťou študijného programu pedagogická prax v primeranom rozsahu? |  |  |
| 21 | Ak ide o aprobáciu so zameraním na jeden vyučovací predmet alebo dva vyučovacie predmety pre nižšie stredné vzdelanie, nižšie stredné odborné vzdelanie, stredné odborné vzdelanie, úplné stredné všeobecné vzdelanie a úplné stredné odborné vzdelanie, získa absolvent aprobáciu v súlade s príslušným štátnym vzdelávacím programom? |  |  |
| 22 | Reflektuje obsah učiteľského študijného programu definovaný profil absolventa v súlade s kvalifikáciami, priznanými príslušnými právnymi predpismi? |  |  |
|  | **Osobitné otázky k študijným programom zameraným na špeciálnu pedagogiku** | **Hodnotenie A/N** | **Zabezpečené v semestri/predmetoch\*** |
| 24 | Poskytne študijný program absolventom poznanie potrebné na získanie spôsobilosti pri realizácii výchovno-vzdelávacieho, pedagogicko-terapeutického, intervenčného alebo diagnosticko-poradenského procesu tento proces odborne plánovať, riadiť, metodicky realizovať, vyhodnocovať v rôznych podmienkach špeciálnej alebo inkluzívnej výchovy a vzdelávania? |  |  |
| 25 | Poskytne študijný program absolventom poznanie potrebné pre získanie spôsobilosti formulovať adekvátne diagnostické, pedagogické a odborné závery, odporúčania a usmernenia? |  |  |
| 26 | Poskytne študijný program absolventom poznanie potrebné pre chápanie výchovy a vzdelávania na pozadí porozumenia kultúry, spoločnosti a sociálnych procesov, v rámci ktorých sa dejú? |  |  |
| 27 | Poskytne študijný program absolventom poznanie potrebné pre porozumenie pedagogickým potrebám súčasnosti a spôsobilosti efektívne plánovať, realizovať a hodnotiť výchovnovzdelávacie alebo poradenské procesy? |  |  |

\*Ak ide o uplatnenie absolventa magisterského študijného programu v kategórii alebo podkategórii, kde sa vyžaduje vysokoškolské vzdelanie II. stupňa a príslušné kritérium bolo splnené v bakalárskom študijnom programe, ktorého absolvovanie je podmienkou pre prijatie na magisterský študijný program, uvedie sa príslušný bakalársky študijný program.